ไฟแนนซ์ทูเดย์
โดย...ช.ชดา
10 ก.พ. 2559

โดย...ช.ชดา
เทศกาลตรุษจีนนี้ พนักงานธนาคารไอซีบีซี แฮปปี้เป็นอย่างยิ่ง เพราะได้รับซองอั่งเปา จากคุณหลี่ “จื้อกัง หลี่” ประธานคณะบริหาร ธนาคารไอซีบีซี (ไทย) กันทั่วทุกคน 
คุณหลี่เดินแจกซองอั่งเปาให้กับพนักงานเองกับมือ เป็นขวัญและกำลังใจ โดยในซองแดงมีเงินขวัญถุงบรรจุอยู่ 1,800 บาท ลงท้ายเลข 8 อันเป็นเลขมงคลตามความเชื่อของชาวจีน พนักงานที่สำนักงานใหญ่มี 400 กว่าคน งานนี้คุณหลี่แจกแต๊ะเอียไปเท่าไหร่ก็ลองคำนวณดูกันเอง
ดูเหมือนว่าจะไปได้ดี แต่ทำไมโครงการสินเชื่อดอกเบี้ยต่ำ ที่ผ่านเอสเอ็มอีแบงก์ไปให้กู้กับผู้ประกอบการเอสเอ็มอีวงเงิน 1.5 หมื่นล้านบาท ถึงปล่อยกู้ได้แค่ 4,600 ล้านบาท มีผู้ได้สินเชื่อไป 1,300 รายเท่านั้น ทำให้ ครม.ต้องขยายเวลาให้กับโครงการนี้ออกไปเป็นจนถึงวันที่ 30 มิ.ย.นี้ จากที่หมดโครงการไปเมื่อสิ้นปี
วันที่ 18 ก.พ.นี้ รัฐบาลจะเสนอสภานิติบัญญัติแห่งชาติ (สนช.) พิจารณาร่าง พ.ร.บ.งบประมาณปี 2559 เพิ่มเติมวงเงิน 5.6 หมื่นล้านบาท ขยายอินเทอร์เน็ตทั่วประเทศ